Molio B1000 – Bygningsdelsbeskrivelse
Opbygning af grønt tag – taghavesystem BGreen‑it 100, (ekstensivt system)

4.1 Orientering
Dette afsnit omfatter udførelse af ekstensivt grønt tag som taghavesystem BGreen‑it 100, bestående af rodspærrefolie, fugtbevarende beskyttelsesdug, dræn- og vandreservoir, filterdug og ekstensivt vækstmedie samt beplantning med en nøje udvalgt plantesammensætning med plugplanter af sedum, tørketålende stauder/urter, græsser og halvgræsser. Systemet anvendes på tage eller dæk, hvor der ønskes en frodig vegetation med stor artsvariation og et varierende udtryk året rundt. Samlet systemvægt = 130 kg/m² (vandmættet).
Kontakt evt. Byggros for vejledning til plantesammensætninger til systemet.

4.2 Omfang
Arbejdet omfatter levering og udførelse af:
· LDR-400, Rodspærrefolie (kan udelades hvis tagmembranen er rodfast)
· BGU‑300, Fugtbevarende beskyttelsesdug 
· BG Drain 25, Dræn- og vandreservoirplader
· BGF‑150, Filterdug 
· LetVext, Ekstensivt vækstmedie
· Beplantning, plugplanter af sedum, tørketålende stauder/urter, græsser og halvgræsser.
· Inspektionsskakt over tagbrønde

Alle produkter skal leveres af samme systemleverandør (Byggros) for at sikre kompatibilitet. Systemet betragtes som et samlet system, og når opbygning, materialevalg, udførelse og vedligeholdelse sker i overensstemmelse med systemleverandørens anvisninger, ydes der systemgaranti på den samlede opbygning.

4.3 Lokalisering
Se projekttegninger.

4.4 Tegningshenvisning
· Oversigts-, detail- og snittegninger for BGreen‑it 100 jf. projektmateriale.


4.5 Koordinering
Arbejdet koordineres med:
· Tagdækningsentreprisen (membran, fald, brønde)

4.6 Tilstødende bygningsdele
Forudsætninger – forudgående arbejder
· Vandtæt, rodfast tagmembran er afsluttet og godkendt.
· Fald min. 1:40 til tagbrønde.
· Overflade er rengjort før udlægning af lag.
· Eventuel trykprøvning af tagmembran ved stående vandspejl er gennemført.
Efterfølgende arbejder
· Evt. etableringsvanding.
4.7 Projektering

4.8 Undersøgelser
· Kontrol af membranens rodfasthed.
· Kontrol af fald mod brønde.

4.9 Materialer og produkter
Data på det samlede system BGreen-it 100 
Systemvægt vandmættet til markkapacitet	130 kg/m²
Systemtykkelse ekskl. vegetation		125 mm
Vandtilbageholdelse ved markkapacitet		68 l/m²
Vandindhold ved markkapacitet		50 %
Luftindhold ved markkapacitet		30 %
Total porevolumen			80 %
Permeabilitet Kf			> 20 mm/min
Vandafledningskapacitet i dræn (i= 0,01 fald 1:100)	0,63 l/s/m

Systemmaterialer
Rodspærrefolie 
· LDR-400
·  0,4 mm – LDPE-membran (kan udelades hvis tagmembranen er rodfast)
· Rivstyrke MD/CDM > 14/12 N/mm²
Beskyttelsesdug
· BGU‑300 
· 300 g/m² geotekstil, 
· Trækstyrke 25-25 kN/m
· Permeabilitet 55 l/m²/s
Dræn- og vandreservoirplader
· BG Drain 25, 25 mm 
· Vandreservoir: 15,0 l/m²
· Trykstyrke: 236 kN/m² (ufyldt), 297 kN/m² (fyldt)
· Vandafledningskapacitet: 0,63 l/m/s ved i = 0,01
Filterdug
· BGF‑150 
· 150 g/m² geotekstil
· Trækstyrke, langs/tværs 10,3 / 10,3 kN/m
· Permeabilitet 100 l/m²/s
Inspektionsskakt over tagbrønde
· BG Inspektionsskakt.
·  400 x 400 x 100 mm med lukket dæksel, 
· Produceret i 100% genanvendt polypropylen
· Total gennemstrømningsareal 496 cm²
Ekstensivt vækstmedie
· 100 mm LetVext ekstensivt vækstmedie, baseret på pimpsten. 
· Testet efter og lever op til retningslinjer i FLL.
· Total porevolumen: ca. 80 vol.%
· Vandindhold: ca. 50 vol.%
· Luftindhold: ca. 30 vol.%
· Vægt (vandmættet): ca. 1.000 kg/m³
Vegetation 
· Vegetationen udføres som en artsrig beplantning bestående af planteplugs med sedum, tørketålende stauder/urter, græsser og halvgræsser, sammensat for at sikre robusthed, tørketolerance, helårsdækning og høj biodiversitet.

4.10 Udførelse
Lagvis opbygning 
· LDR-400, Rodspærrefolie (kan udelades hvis tagmembranen er rodfast)
· BGU‑300, Fugtbevarende beskyttelsesdug 
· BG Drain 25, Dræn- og vandreservoirplade
· BGF‑150, Filterdug 
· LetVext, Pimpstensbaseret vækstmedie
· Beplantning, plugs af sedum, urter og græsser
· Inspektionsskakt 

Generelt for udførelse
· Rodspærrefolien overlappes med 150 cm og skal følge tagmembranen op langs sider og rundt om installationer.
· Filter- og beskyttelsesdug overlappes min. 10 cm (30 cm ved rulleforlængelse).
· Dræn- og vandreservoirplader lægges tæt og med reservoir opad.
· Vækstmediet udlægges i projekteret højde og løsnes evt. inden plantning.
· Plugplanterne af græsser og urter plantes blandet i mindre grupper. Herefter plantes sedumplugs i artsspecifikke grupper à 15–20 stk.  Alle grupper skal plantes i organiske og naturlige former.
· Planter holdes kontinuerligt fugtige, og hele systemet gennemvandes efterhånden i mindre etaper, så ingen planter når at tørre ud. 
· Gødskning efter plantespecifikke krav.




4.11 Mål og tolerancer
· Vækstmedie: ± 10 mm
· Jævn overflade uden sætninger
· Lagtykkelser jf. systemopbygning (total ca. 125 mm)

4.12 Prøver
Der fremlægges prøver på:
· Filterdug, beskyttelsesdug, dræn- og vandreservoirplade
· Vækstmedie 
· Plantemateriale

4.13 Arbejdsmiljø
Arbejdet udføres iht. gældende AT‑vejledning og projektets PSS. 

4.14 Kontrol
· Kontrol af lagtykkelser, overlap, faldforhold og afvandingspunkter.
· Fotodokumentation af lagopbygning.
· Kvalitetssikring udføres i henhold til projektets kvalitetssikringsplan.

4.15 D&V-dokumentation
Leveres digitalt og skal omfatte:
· Produktdatablade
· Dokumentation for vækstmedie og FLL test
· Dokumentation for systemopbygning og eventuel systemgaranti
· Pleje- og vedligeholdelsesvejledninger
· Oversigt over materialer og leverandører
· Tegninger “som udført”
· Vanding og gødskningsplan


4.16 Planlægning
Entreprenøren skal fremlægge:
· Detaljeret tidsplan
· Leveringsplan for materialer
· Plan for etablering og vanding
· Plan for adgangsforhold og kran/løft

